На основу Решења стечајног судије Привредног суда у Зајечару, Ст.бр.28/2012 од 21.06.2012.године, а у складу са чланoвима 131., 132. и 133. Закона о стечају („*Службени гласник РС“, број* 104/09, 99/2011 – др. Закон, 71/2012 – одлука УС и 83/2014) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

**ДОО „АНА“ у стечају из Књажевца, ул. Спасоја Милкића бб**

**ОГЛАШАВА**

**четврту продају целокупне имовине јавним надметањем**

**Предмет продаје (назив имовинске целине):**

 **Целокупна имовина ДОО „АНА“ у стечају која која је разврстана у две имовинске целине:**

|  |
| --- |
| **Имовинска целина 1** |
| 1. **Део објекта угоститељства - Депаданс и амбуланта, бр зграде 2 и то: Хотелски део зграде без приземног дела, са посебним улазом за спрат и то први спрат површине 142,28 м2, поткровље површине 111,08 м2 и котларница површине 15,80 м2 у улици Спасоја Милкића 1, на кпбр 50/1, уписан у В листу ЛН бр 13111 за КО Књажевац.**

**ДОО АНА у стечају је укњижена као држалац наведеног дела објекта са заједничким обимом удела****Објекат је изграђен без одобрења за градњу** |
| **Процењена вредност: 6.952.750,00 динара** |
| **Депозит: 1.390.550,00 динара** |
|  |
| **Имовинска целина 2** |
| 1. **Објекат угоститељства – ресторан „Бела сала“ бр.1, који се састоји од приземља и спрата површине у основи 508 м2 који се налази у Књажевцу, у улици Спасоја Милкића бр 1. на к.п. бр 50/1 уписан у В листу листа непокретности 13111 КО Књажевац.**

 **Објекат има нето површину одређену од стране вештака од 717,69 м2**1. **Земљиште под зградом – објектом бр 1. површине 508 м2, земљиште под зградом објектом бр. 2 површине 196 м2 и земљиште уз зграду - објекат површине 685 м2 на к.п бр. 50/1 КО Књажевац, уписано у А и Б листу листа непокретности 13111 Ко Књажевац а у делу од 1255/1389**

 **Земљиште је градско грађевинско у приватној својини**1. **Остале зграде – магацин, и то приземна зграда бр. 1 површине у основи 59 м2 на к.п .бр.1. у улици Спасоја Милкића у Књажевцу уписана у лист непокретности 15890 КО Књажевац.**

 **Објекат наведен под тачком 3. је изграђен без одобрења за градњу**1. **Сав преостали пописани покретни инвентар према спецификацији у продајној документацији а који представља покретну имовину интегрисану са објектом**
 |
| **Процењена вредност: 28.579.894,00 динара** |
| **Депозит: 5.715.979,00 динара** |

У складу са националним стандардом бр 5. почетна вредност код другог јавног надметања је одређена од стране стечајног управника и износи:

* за имовинску целину 1 50% од процењене вредности што износи 3.476.375,00 дин.
* за имовинску целину 2 30,8% од процењене вредности што износи 8.800.000,00 дин

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **10.000,00** **динара** по имовинској целинина текући рачун стечајног дужника број: **160-0000000374223-85 који се води код „Banca Intesa“ филијала Зајечар.** Профактура се може преузети сваког радног дана до **26.03.2015. године** у периоду од 9:00 до 16:00 часова у просторијама стечајног дужника, уз претходну најаву на телефон стечајног управника Саше Симића број 064/820-19-23. Продајна документација се може преузети након уплате износа од 10.000,00 динара уз доставу доказа стечајном управнику о извршеној уплати, сваког радног дана до 26.03.2015. године, у просторијама стечајног дужника;
2. уплате **депозит** **најкасније до 26.03.2015 године** у износу **1.390.550,00 за имовинску целину 1 односно 5.715.979,00 динара** за имовинску целину 2, на текући рачун стечајног дужника број: **160-0000000374223-85 који се води код „Banca Intesa“ филијала Зајечар,**
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од **9:00 до 16:00 часова**, а најкасније 4 дана пре заказане продаје, односно до **26.03.2015**. **године** (уз претходну најаву стечајном управнику).

Након уплате депозита, а најкасније до **26.03.2015. године**, потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено у суду), уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **30.03.2015. године у 12:00 часова** на следећој адреси: **ДОО „АНА“ Спасоја Милкића бб , Књажевац у „Белој сали“ објекта. Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00** до **11:50** часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

Купопродајни уговор се потписује у року од **7 дана** од дана одржавања јавног надметања. Проглашени Купац је дужан да уплати преостали износ купопродајне цене у року од **15 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У конкретном случају, купопродајни уговор потписује се у року од 8 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредабама одредбама Закона о заштити конкуренције („*Сл. гласник РС*“, бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит ће бити задржан до доношења одлуке Комисије за заштиту конкуренције по поднетој пријави купца.

Порези и трошкови реализације купопродајног уговора (трошкови овере уговора, трошкови укњижбе непокретности, трошкови поступка пред Комисијом за заштиту конкуренције у смислу чл. 132 ст. 10 Закона о стечају), додају се на постигнуту купопродајну цену и падају на терет купца.

Oвлашћено лице: стечајни управник **Саша Симић,** контакт телефон: 064/820-19-23.